ArmLur.am-ը պարզեց, որ հայկական շուկայում ադրբեջանական դեղեր հայտնվելու մասին տեղեկությունը առողջապահության նախարարությանը հայտնի է դարձել դեռ երեկվանից: «Այդ մասին մեզ մեր ենթակայության հիմնարկների բժշկուհին է փոխանցել: Դեղերի տուփերը արդեն հանձնվել են փորձաքննության` փորձագիտական կենտրոն: Քայլեր են ձեռնարկվում պարզելու, թե դրանք ինչ ճանապարհով են մուտք գործել Հայաստան, եւ արդյոք դա Հայաստանում գրանցված տարբերակն է, թե ոչ»,- ArmLur.am-ի հետ զրույցում պարզաբանեց առողջապահության նախարարի մամուլի խոսնակ Լիաննա Եղիազարյանը: